Pomnik Jakuba Barta-Ćišinskeho dyrbješe sej nimoducy w Lipju w Pančicach-Kukowje minjene štyri lěta z trochu zdalenosće wobhladać, dokelž nad Młynskej hrjebju žadyn móst njebě. Wot wčerawšeho tam zaso jedyn je.
Pančicy-Kukow (SN/MWj). Mosty su zdawna rjane přirunanje za zwiski mjez ludźimi, krajemi a ludami a su wuraz zwjazanosće a zhromadnosće. Tule symboliku začuwachu wčera tež w Lipju w Pančicach-Kukowje, jako tam nowy drjewany móst nad Młynskej hrjebju přepodachu. Nastał je wón w zhromadnym projekće dźěłarnje swjateho Michała w Pančicach-Kukowje a Wustawa powołanskeho aktiwizowanja w Świerzawje blisko Jelenjeje Góry, kotryž Europska unija spěchuje. Hudźbnje wobrubił je wčerawšu swjatočnosć chór Šule Ćišinskeho. A dźěći njejsu jeno serbsce a němsce, ale tež jendźelsce spěwali.
szl_Latn szl_Latn